钦定古今图书集成/理学汇编/文学典/第105卷 > 何坚
## 钦定古今图书集成/理学汇编/文学典/第105卷 > 何坚

按《扬州府志》：“坚字叔节，江都人，副使城之弟。笃古敦
行，嘉靖庚子举乡试，久之，谒吏部，选授临江府判，摄
峡江县称治。迁沈府审理，请老归，以修学著书为事，
阖户不交当世。买田射阳为沟洫灌注流泄，以资旱
潦，如古井田法。又审律以分五音，制器候气，验律听
声传之。又著《漕渠七义》，当世多采用之。始与兄城及”
仪真朱光山、永年师事吕泾野，不与时竞。及泾野逝，
坚力持师说以破群议。世称“体道信义”者，必曰“何叔
节”云。